Княжевац
Княжевац или Гургусовец ( – Кяжевац) на местния торлашки диалект: Гургусовъц), е град в Източна Сърбия, Зайчарски окръг, близо до границата с България в историческата област Тимошко, административен център на едноименната община.

География 
Град Княжевац е с умереноконтинентален климат. Най-топлият месец е юли със средни температури от 21,30. Най-хладният месец е януари със средна температура -0,80. През годината там има 306 слънчеви дни, а около 30 дена има снежна покривка.

Населението на града възлиза на 19 351 жители, а на цялата община – 37 172 (2002).

Градът се намира в овощарски и лозарски район. Още от римско време Княжевац е известен със своето вино. Най-застъпените култури в този район са гроздето, сливите, къпините и вишните.

В града добре е развита текстилната индустрия, машиностроенето, хранително-вкусовата промишленост, кожарството и обущарството.

История 
Старото име на Княжевац е Гургусовец или Гургусовъц. През ХVІІІ век Гургусивец е в границите на каза Тимок, Видински санджак. В него е разположена една или повече пътни станции (мензили), издържани от видинското вилаетско управление.

Градът е предаден на Сърбия през 1833 г. и името му е сменено на Княжевац, в чест на тогавашния сръбски княз Милош Обренович.

При избухването на Балканската война в 1912 година един човек от Княжевац е доброволец в Македоно-одринското опълчение.

По време на Първата световна война (1915 – 1918) от 13 октомври 1915 градът е под български контрол. Към 1917 година има население от 4900 души. Край града са погребани 317 български войници и офицери от Първата световна война.

Забележителности 
Княжевац е туристически център. Всяка година се провежда културен фестивал на младежта, който води началото си от 1962.

Побратимени градове 
  Белоградчик, България

Личности 
Родени в Княжевац
  Гюро Иванов (1876 - ?), македоно-одрински опълченец, жител на Грац, 1 рота на 11 сярска дружина, носител на орден „За храброст“ IV степен
  Добривое Радославлевич (1915 – 1984), югославски партизанин, инструктор на ЦК на ЮКП за Македония
  Михаил Георгев (монах Мартирий), монах, учител, участник в българската църковна борба, деец на БРЦК, сръбски шпионин

Бележки